Preverjanje znanja

**Snovi so iz delcev**

**1. naloga**

Miha se v svoji sobi uči naravoslovje. Nenadoma zavoha zelo prijeten vonj po palačinkah. Iz tega sklepa, da je mama v kuhinji že pripravila njegovo najljubšo jed, palačinke s čokolado. Pojasni, kako je mogoče, da je do Mihe pripotoval vonj po palačinkah, čeprav je bil v svoji sobi in je imel vrata zaprta.

|  |
| --- |
|  |

**2. naloga**

Pri naravoslovju smo spoznali, da lahko objekte, ki jih ne moremo opazovati s prostim očesom, opazujemo z mikroskopom. Mikroskop je zelo občutljiva naprava, zato je pomembno, da navodila za pravilno mikroskopiranje čim prej usvojimo. S številkami od 1 do 5 označi pravilni vrstni red korakov pri mikroskopiranju.

\_\_\_\_\_ Prižgem lučko.

\_\_\_\_\_ Pripravljen mikroskopski preparat položim na mizico mikroskopa.

\_\_\_\_\_ Revolver mikroskopa zasukam tako, da je pripravljen objektiv z najmanjšo povečavo.

\_\_\_\_\_ Za izostritev slike odvijam manjši (mikrometrski) vijak.


\_\_\_\_\_ Z odvijanjem večjega (makrometrskega) vijaka spustim objektiv tik nad stekelce s preparatom in odvijam toliko časa, dokler ne najdem slike.

**3. naloga**

a) Katera shema na ravni delcev pravilno prikazuje kondenzacijo vodne pare? *Obkroži črko pred pravilno shemo.*

|  |  |
| --- | --- |
| A | B |

b) Dopolni in nariši shemo na ravni delcev, ki prikazuje resublimiranje jodovih par na steni čaše.



**4. naloga**

V preglednici so sheme, ki prikazujejo razporeditev delcev v različnih agregatnih stanjih. Izpolni preglednico in opiši kakšna razporeditev in gibanje delcev je značilna za določeno agregatno stanje in kakšne lastnosti ima snov v določenem agregatnem stanju.

|  |  |  |  |
| --- | --- | --- | --- |
|  |  |  |  |
| Opis razporeditve in gibanja delcev snovi v posameznih agregatnih stanjih |  |  |  |
| Agregatno stanje snovi |  |  |  |
| Lastnosti snovi v posameznih agregatnih stanjih |  |  |  |

|  |
| --- |
| **Domača naloga**  *Za domačo nalogo naredi čim bolj izvirne modele za porazdelitev delcev snovi v različnih agregatnih stanjih. Pri tem uporabi najrazličnejše materiale in bodi čim bolj kreativen. Prihodnjo šolsko uro bomo modele preverili in izbrali najizvirnejše, najzanimivejše, pa tudi pravilne ponazoritve.* |